Addu Cityge Maakilhi adhi Koahera Cafe' sarahahdhugai barbecue, party, picnic fadha harakaaiythah beyhvey gothah vaseelahthah gaaim kurumah\nއައްޑޫސިޓީގެ މާކިޅި އަދި ކޯހެރެކެފޭ ސަރަޙައްދުގައި ބާބަކިއު، ޕާޓީ، ޕިކްނިކް ފަދަ ހަރަކާތްތައް ބޭއްވޭގޮތަށް ވަސީލަތްތައް ގާއިމުކުރުމަށް\n12 މާރޗް 20182years ago\nއައްޑޫސިޓީގެ މާކިޅި އަދި ކޯހެރެކެފޭ ސަރަޙައްދުގައި ރަނގަޅު ފެންވަރަށް ބާބަކިއު، ޕާޓީ، ޕިކްނިކް ފަދަ ހަރަކާތްތައް ބޭއްވޭގޮތަށް ވަސީލަތްތައް ގާއިމުކުރުމަށް ބޭނުންވެގެން މި އިދާރާއިންކުރި ނަންބަރު: IUL)426-AA/426/2017/143) އިޢުލާން، އިދާރީ މައްސަލަތަކަކާއި ގުޅިގެން ބާޠިލުކޮށް މި ފުރުސަތު އަލުން ހުޅުވަމެވެ.\nވީމާ މި މަސައްކަތަށް ޝައުގުވެރިވެލައްވާ ފަރާތްތަކުން އެކަމަށްއެދި ބިޑް ހުށަހެޅުއްވުންއެދެމެވެ. ބިޑް ވިއްކުން އޮންނާނީ 2018 މާރިޗު 13 ވާ އަންގާރަ ދުވަހުގެ ހެނދުނު 10:00ން ފެށިގެން 2018 މާރިޗު 15 ވާ ބުރާސްފަތި ދުވަހުގެ މެންދުރު 12:00އާއި ހަމަޔަށް އައްޑޫސިޓީ ކައުންސިލްގެ އިދާރާއިންނެވެ. ބިޑް ޑޮކިއުމެންޓެއްގެ އަގަކީ 300.00ރުފިޔާ އެވެ.\nބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ 2018 މާރިޗު 19 ވާ ހޯމަ ދުވަހުގެ 11:00ގައި ކައުންސިލްގެ އިދާރާގެ ހޯލްގައެވެ.\nބީލަމާއި ގުޅިގެން މައުލޫމާތެއް ސާފުކުރައްވަން ބޭނުންވާނަމަ 2018 މާރިޗު 13 ވާ އަންގާރަ ދުވަހުން ފެށިގެން 2018 މާރިޗު 18 ވާ އާދީއްތަ ދުވަހުގެ 12:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު، 2018 މާރިޗު 18 ވާ ހޯމަ ދުވަހުގެ 14:00 ގެ ކުރިން، ބިޑް ބައްލަވައިގެންނެވި ހުރިހާ ފަރާތްތަކުގެ މެއިލްއަށް ފޮނުވޭނެއެވެ.\n13 ޖުމާދަލްއާޚިރާ 1439\nޕަބްލިޝް ކުރި ތާރީޚް: 12-03-2018


ސައުދުގެ ކެންޑިޑޭޓުން ޕްރައިމަރީގައި ވާދަކުރާތީ، ވިލިނގިލީ އެމްޑީޕީ މެމްބަރުން ރަތަށް! – Dhen.mv\nސައުދުގެ ކެންޑިޑޭޓުން ޕްރައިމަރީގައި ވާދަކުރާތީ، ވިލިނގިލީ އެމްޑީޕީ މެމްބަރުން ރަތަށް!\nJanuary 15, 2020 - 11:15 pm\nގއ. ވިލިނގިލީ އެމްޑީޕީ ޕްރައިމަރީއަށް ޖުމްހޫރީ ޕާޓީގެ ޕާލަމެންޓްރީ ގްރޫޕްގެ މެމްބަރު އަދި ވިލިނގިލި ދާއިރާގެ މެމްބަރު ސައުދު ހުސައިން ކެންޑިޑޭޓުންތަކެއް ނެރެފައިވާތީ، އެރަށު އެމްޑީޕީގެ އިސްބޭފުޅުން ނުރުހުން ފާޅުކޮށްފިއެވެ.\n"ދެން" އަށް މައުލޫމާތު ދެއްވަމުން ގއ. ވިލިނގިލީ އެމްޑީޕީ ގޮފީގެ އިސް ބޭފުޅަކު ވިދާޅުވީ މިހާރުގެ މެމްބަރު ސައުދު ހުސައިން އުޅުއްވަނީ އެރަށު އެމްޑީޕީގެ މެޖޯރިޓީ އޭނާގެ ކޮންޓްރޯލްގެ ދަށަށް ގެންދަން ކަމަށެވެ.\nއެގޮތުން ސައުދު އެމްޑީޕީ ޕްރައިމަރީއަށް ނެރެފައިވާ ކެންޑިޑޭޓުންގެ ތެރޭގައި، އަތޮޅު ކައުންސިލްގެ ރައީސް ކަމަށް އޭނާގެ އަނބިކަނބަލުންގެ ކޮށްކޮ ޝަޒްމީން ސިޔާމް އަދި ވިލިނގިލީ ކައުންސިލްގެ ރައީސް ކަމަށް ވެސް އަނބިކަނބަލުންގެ ކޮށްކޮއެއް ކަމަށްވާ މުހައްމަދު ޝަމްލީން ވަނީ ނެރެފައެވެ. އަދި އޭގެއިތުރުން ވެސް ސައުދުއަށް ތާއީދުކުރާ ޓީމެއް ވަނީ ރަށު ކައުންސިލްގެ އެމްޑީޕީ ޕްރައިމަރީއަށް ނެރެފައި ކަމަށް އޭނާ ވިދާޅުވިއެވެ.\n"ސައުދު ހުސައިނަށް އަޅުގަނޑު ދަންނަވާލަން ބޭނުންވަނީ، ގާސިމް އިބްރާހީމް އެ މީހުންނަށް ޓިކެޓް ނުދިނީތޯ. ކީއްވެތޯ އެމްޑީޕީއާ ނުވެސް ބެހޭ ބަޔަކު އެމްޑީޕީގެ ތެރެއަށް ވައްދައިގެން ތިއުޅެނީ. ކޮން ސަކަރާތެއް ޖަހަންތޯ ތިއުޅުއްވަނީ" އޭނާ ވިދާޅުވިއެވެ.\nއޭނާ ވިދާޅުވީ ވިލިނގިލީ އެމްޑީޕީ މެމްބަރުން ތިބީ ނިދާފައި ނޫން ކަމަށާއި މެމްބަރު ސައުދުގެ ރޭވުންތައް ވަރަށް ރަނގަޅަށް އެނގޭ ކަމަށެވެ.\n"އަޅުގަނޑުމެން މިތިބީ ހޭލާ. ތިޔަ ކަހަލަ ހީލަތްތެރި ރޭވުމެއް ކާމިޔާބު ނުވާނެ އިނގޭތޯ" އޭނާ ވިދާޅުވިއެވެ.\nއޭނާ ވިދާޅުވީ ވިލިނގިލި ދާއިރާގެ މަޖިލިސް ގޮނޑި އެމްޑީޕީއަށް ގެއްލުނީ ވެސް އެފަދަ ރޭވުމެއްގެ ސަބަބުން ކަމަށާއި މިފަހަރު ރާވަމުންދާ ރޭވުންތައް ކާމިޔާބުވިޔަ ނުދޭނެ ކަމަށެވެ.\n"ދުވަހަކު ވެސް އެމްޑީޕީއަށް ތާއީދު ނުކުރާ ބަޔަކު ނެރެގެން ތިކުރާ މަސައްކަތް ކާމިޔާބެއް ނުވާނެ. ޖުމްހޫރީ ޕާޓީ އާއި ޕީޕީއެމް ފިކުރުގެ މެމްބަރުންނަށް އެމްޑީޕީ ޕްރައިމަރީން ވޯޓު ލިބޭނެ ކަމަށް ހީކުރުމަކީ ކުންހީއެއް އިނގޭތޯ" އޭނާ ވިދާޅުވިއެވެ.


Tax ah kendee iuthiraazeh neiy kamah WLT inn bunumun\nއެޓާނީ ޖެނެރަލް (އޭޖީ) އޮފީސް-- ފޮޓޯ: އެޓާނީ ޖެނެރަލް (އޭޖީ) އޮފީސް\nޓެކްސަށް ކެނޑީ އިއުތިރާޒެއް ނެތް ކަމަށް ޑަބްލިއުއެލްޓީން ބުނުމުން: އޭޖީ އޮފީސް\nވޯލްޑް ލިންކް ޓްރެވަލްސް (ޑަބްލިއުއެލްޓީ) އަށް ދައުލަތުން ދޭން ޖެހޭ ފައިސާއިން، ވިލާ ޝިޕިން އިން ދައުލަތަށް ދައްކަން ޖެހޭ ޓެކްސް އާއި ޖޫރިމަނާ އުނިކޮށްފައި ވަނީ އިއުތިރާޒެއް ނެތް ކަމަށް އެ ކުންފުނިން ބުނުމުން ކަމަށް އެޓާނީ ޖެނެރަލް (އޭޖީ) އޮފީހުން ބުނެފި އެވެ.\nޑަބްލިއުއެލްޓީ އަށް ރިސޯޓެއް ތަރައްގީ ކުރާނެ ރަށެއް ދޭން ސަރުކާރުން އެއްބަސްވުމަށް ފަހު އެކަން ކޮށްފައި ނުވާތީ، ދައުލަތުން އެ ކުންފުންޏަށް ބަދަލުގެ ގޮތުގައި ފައިސާ ދިނީ ހުކުމާ ހިލާފަށް ކަމަށް ކުރިން އެ ކުންފުންޏާ ގުޅުން އޮތް މީހަކު ތުހުމަތު ކުރެއްވި އެވެ.\nއޭޖީ އޮފީހުގެ ކޮމިއުނިކޭޝަންސް ޑިރެކްޓަރު ހުސައިން ހަސަން ސީއެންއެމް އަށް ވިދާޅުވީ އެކަން އެގޮތަށް ކޮށްފައި ވަނީ އިއުތިރާޒް ނުކުރާ ކަމަށް ޑަބްލިއުއެލްޓީ ކުންފުނީގެ ޑިރެކްޓަރުންގެ ބޯޑުން ގަރާރެއް ފާސްކޮށް އޭޖީ އޮފީހަށް ހުށަހަޅައިފަ ވާތީ ކަމަށެވެ.\nކުންފުނީގެ 10 އިންސައްތަ ހިއްސާދާރެއް ކަމަށް ބުނި ފަރާތަކުން ވިދާޅުވެފައި ވަނީ ކޯޓު ހުކުމުގައި ވާގޮތުން ފައިސާ ދައްކާއިރު އެކަން ކުންފުނީގެ ހިއްސާދާރުންނަށް އަންޖެހޭނެ ކަމަށް އޮތަސް، އޭނާއަށް އެކަން އަންގާފައި ނުވާ ކަމަށެވެ. އަދި ވިލާ ޝިޕިންގެ ޓެކްސް އާއި ޖޫރިމަނާ އަށް އެފައިސާއިން ކަނޑާފައިވާތީ އެއީ ހުކުމާއި އަދި ކުންފުނީގެ ގާނޫނުތަކާ ވެސް ޚިލާފު ކަމެއް ކަމަށް ބުނެ އޭނާ ވަނީ އެކަން ކުށްވެރިކޮށްފަ އެވެ.\nއެކަމަކު އޭނާގެ ވާހަކަތައް ޑަބްލިއުއެލްޓީ އިން ވެސް ދޮގު ކުރެ އެވެ. އެކުންފުނިން ރޭ ނެރުނު ނޫސް ބަޔާނެއްގައި ބުނެފައިވަނީ އޭނާއަކީ މިހާރު ކުންފުނީގެ މެނޭޖިން ޑިރެކްޓަރު ނޫން ކަމަށެވެ.\nއަދި ސުޕްރީމް ކޯޓުން މިދިޔަ މާޗް މަހުގެ 28 ވަނަ ދުވަހު ކުރި ހުކުމާ ގުޅިގެން، ދައުލަތުން އެ ކުންފުންޏަށް ދޫކޮށްފައި ވަނީ އެޑްވާންސް ކުލީގެ ގޮތުގައި ދައުލަތަށް ކުރިން ދައްކާފައިވާ 16.9 މިލިއަން ޑޮލަރުގެ ތެރެއިން 15 މިލިއަން ޑޮލަރު ކަމަށާއި އެ ފައިސާގެ ތެރެއިން 30 ޖޫން 2019 ގެ ނިޔަލަށް ވިލާގެ ބައެއް ކުުންފުނިތަކުން ދައުލަތަށް ދައްކަން ޖެހޭ ޓެކްސް އުނިކޮށްފައި ވަނީ، ކުންފުނީގެ އެދުމުގެ މަތިން ކަމަށް ޑަބްލިއުއެލްޓީގެ ބަޔާނުގައި ވެއެވެ.\nޑަބްލިއުއެލްޓީ އަކީ ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ވިލާ ޓްރެވެލްސްގެ 90 އިންސައްތަ އަދި ސައިރިކްސް ކޮލެޖްގެ ޗެއާމަން އަހްމަދު ޝަރީފް ގެ 10 އިންސައްތަ ހިއްސާ އޮންނަ ކުންފުންޏެކެވެ.\nއެއްބަސްވުމާ އެއް ގޮތަށް ޑަބްލިއުއެލްޓީ އަށް ރަށް ނުދިނުމުން ސުޕްރީމް ކޯޓުން ހުކުމުކޮށްފައި ވަނީ އެ ކުންފުންޏަށް ބަދަލުގެ ގޮތުގައި 15 މިލިއަން ޑޮލަރު (231.8 މިލިއަން ރުފިޔާ) ދިނުމަށެވެ. އެ އަދަދުން ޓެކްސަށްވާ ފައިސާ ކެނޑުމަށް ފަހު 130 މިލިއަން ރުފިޔާ ސަރުކާރުން ވަނީ ދައްކާފަ އެވެ.


ރަސޫލުﷲ صلى الله عليه وسلم އަށް ކިޔަމަންތެރިކަން އަދާކުރުން – DhiSalafiyyah\n10/02/2015 ޢަޤީދާއާއި ފިރުޤާތައް, މުހިއްމު ލިޔުންތައް, ދީންއަލް އުޚްތު އުންމު ޢަބްދިﷲ\nސަލަފުއްޞާލިޙުންގެ އިމާމަކީ ﷲގެ ރަސޫލާ صلى الله عليه وسلم އެވެ. ﷲ ތަޢާލާ ވަޙީކުރައްވާފައިވެއެވެ.\n﴿مُّحَمَّدٌ رَّسُولُ اللَّـهِ ۚ وَالَّذِينَ مَعَهُ أَشِدَّاءُ عَلَى الْكُفَّارِ رُحَمَاءُ بَيْنَهُمْ ۖتَرَاهُمْ رُكَّعًا سُجَّدًا يَبْتَغُونَ فَضْلًا مِّنَ اللَّـهِ وَرِضْوَانًا ۖ سِيمَاهُمْ فِي وُجُوهِهِم مِّنْ أَثَرِ السُّجُودِ ۚ ذَٰلِكَ مَثَلُهُمْ فِي التَّوْرَاةِ ۚ وَمَثَلُهُمْ فِي الْإِنجِيلِ…﴾ [سورة الفتح ٢٩]\nމާނައީ: “މުޙައްމަދުގެފާނީ ﷲގެ ރަސޫލާއެވެ. އަދި އެކަލޭގެފާނުގެ އަރިހުގައިވާ މީހުންނީ ކާފިރުންގެ މައްޗަށް ގަދަފަދަވެގެންވާ ބަޔެކެވެ. އެބައިމީހުންގެ މެދުގައި، އޯގާވެރި ރަޙްމަތްތެރިބަޔެކެވެ. ﷲގެ ޙަޟްރަތުން ފަޟުލުވަންތަވެރިކަމާއި، ރުއްސެވުން އެދޭ ޙާލު، ރުކޫޢުކޮށް ސަޖިދަކޮށްއުޅޭ ބަޔަކުކަމުގައި، ކަލޭގެފާނު އެބައިމީހުން ދެކެވަޑައިގަންނަވާނެވެ. ސަޖިދައިގެ އަޘަރުން، އެއުރެންގެ ޢަލާމާތް އެއުރެންގެ މޫނުތަކުގައިވެއެވެ. އެއީ ތައުރާތުގައިވާ، އެއުރެންގެ މިޘާލެވެ. އަދި އިންޖީލުގައިވާ، އެއުރެންގެ މިޘާލު…”\nﷲ ތަޢާލާއަށް ކިޔަމަންތެރިކަން އަދާކުރުމާއި އެއިލާހުގެ ރަސޫލާ صلى الله عليه وسلم އަށް ކިޔަމަންތެރިކަން އަދާކުރުމަކީ ގުޅިލާމެހިފައިވާ ދެކަން ކަމުގައި އެއިލާހުވަނީ ލައްވާފައެވެ. ﷲ ތަޢާލާ ވަޙީކުރައްވާފައިވެއެވެ.\n﴿وَمَن يُطِعِ اللَّـهَ وَالرَّسُولَ فَأُولَـٰئِكَ مَعَ الَّذِينَ أَنْعَمَ اللَّـهُ عَلَيْهِم مِّنَ النَّبِيِّينَ وَالصِّدِّيقِينَ وَالشُّهَدَاءِ وَالصَّالِحِينَ ۚ وَحَسُنَ أُولَـٰئِكَ رَفِيقًا ﴾ [سورة النساء ٦٩]\nމާނައީ: “ﷲ އަށާއި ރަސޫލާއަށް ކިޔަމަންވާ މީހުން (ދަންނާށެވެ!) ފަހެ، އެބައިމީހުންވަނީ ﷲ އެބަޔެއްގެ މައްޗަށް ނިޢުމަތްދެއްވި މީހުންކަމުގައިވާ ނަބިއްޔުންނާއި، ޞިއްދީޤުންނާއި، ޝަހީދުންނާއި، ޞާލިޙުންނާ އެކުގައެވެ. އެބޭކަލުންނީ އެކުވެރިން ކަމުގައިވުމަށް ހާދަ ރަނގަޅު ބަޔެކެވެ.”\nﷲ ތަޢާލާއަށް ކިޔަމަންތެރިކަން އަދާކުރުމަކީ އެއިލާހުގެ ރަސޫލާ صلى الله عليه وسلم އަށް ކިޔަމަންތެރިކަން އަދާކުރުން ކަމުގައި އެއިލާހުވަނީ އަންގަވާފައެވެ. ﷲ ތަޢާލާ ވަޙީކުރައްވާފައިވެއެވެ.\n﴿مَّن يُطِعِ الرَّسُولَ فَقَدْ أَطَاعَ اللَّـهَ ۖ وَمَن تَوَلَّىٰ فَمَا أَرْسَلْنَاكَ عَلَيْهِمْ حَفِيظًا ﴾ [سورة النساء ٨٠]\nމާނައީ: “ރަސޫލާއަށް ކިޔަމަންވާ މީހާ ފަހެ، ހަމަކަށަވަރުން ﷲ އަށް ކިޔަމަންވެއްޖެއެވެ. އަދި ފުރަގަސް ދީފި މީހާ (ދަންނައެވެ!) ފަހެ އބައިމީހުންގެ ކަންތައްތައް ބަލަހައްޓަވަން ހުންނެވި ބޭކަލަކު ކަމުގައި ތިމަންއިލާހު ކަލޭގެފާނު ނުފޮނުއްވަމެވެ.”\nރަސޫލުﷲ صلى الله عليه وسلم އަށް ކިޔަމަންތެރިކަން އަދާނުކުރާނަމަ ހެޔޮޢަމަލުތައް ބާޠިލުވެ ގެއްލެނިވެގެންވާނެކަމުގައި އެއިލާހުވަނީ އަންގަވާފައެވެ. ﷲ ތަޢާލާ ވަޙީކުރައްވާފައިވެއެވެ.\n﴿يَا أَيُّهَا الَّذِينَ آمَنُوا أَطِيعُوا اللَّـهَ وَأَطِيعُوا الرَّسُولَ وَلَا تُبْطِلُوا أَعْمَالَكُمْ ﴾ [سورة محمد ٣٣]\nމާނައީ: “އޭ އީމާންވެއްޖެ މީސްތަކުންނޭވެ! ތިޔަބައިމީހުން ﷲއަށް ކިޔަމަންވާށެވެ! އަދި ރަސޫލާއަށް ކިޔަމަންވާށެވެ! އަދި ތިޔަބައިމީހުންގެ ޢަމަލުތައް ތިޔަބައިމީހުން ބާޠިލު ނުކުރާހުށިކަމެވެ!”\nރަސޫލުﷲ صلى الله عليه وسلم ގެ އަމުރުފުޅުތަކަށް ފުރަގަސްދިނުން ﷲ ތަޢާލާވަނީ ނަހީކުރައްވާފައެވެ. ﷲ ތަޢާލާ ވަޙީކުރައްވާފައިވެއެވެ.\n﴿وَمَن يَعْصِ اللَّـهَ وَرَسُولَهُ وَيَتَعَدَّ حُدُودَهُ يُدْخِلْهُ نَارًا خَالِدًا فِيهَا وَلَهُ عَذَابٌ مُّهِينٌ ﴾ [سورة النساء ١٤]\nމާނައީ: “އަދި، ﷲއަށާއި، އެއިލާހުގެ ރަސޫލާއަށް އުރެދި، އެއިލާހު ކަނޑައަޅުއްވާފައިވާ އިންތައް ފަހަނަޅާދާމީހަކު، ނަރަކަޔަށް ވައްދަވާނެއެވެ. އެތާނގައި އެމީހަކު ދެމިހުންނަނިވި ގޮތުގައެވެ. އަދި އެމީހަކަށް އިހާނަތްތެރިކަން ދެނިވި ޢަޛާބު ހުށްޓެވެ.”\nރަސޫލުﷲ صلى الله عليه وسلم އަމުރުކުރެއްވިކަންކަމުގައި ހިފަހައްޓާ ނަހީކުރެއްވިކަންކަމުން ދުރުހެލުވުމަށް ﷲ ތަޢާލާވަނީ އަމުރުކުރައްވާފައެވެ. ﷲ ތަޢާލާ ވަޙީކުރައްވާފައިވެއެވެ.\n﴿…وَمَا آتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانتَهُوا ۚوَاتَّقُوا اللَّـهَ ۖ إِنَّ اللَّـهَ شَدِيدُ الْعِقَابِ ﴾ [سورة الحشر ٧]\nމާނައީ: “އަދި ރަސޫލާ ތިޔަބައިމީހުންނަށް ގެނެސްދެއްވި ކޮންމެ އެއްޗެއްގައި، ފަހެ، ތިޔަބައިމީހުން ހިފާށެވެ! އަދި އެކަލޭގެފާނު ތިޔަބައިމީހުންނަށް ނަހީކުރެއްވި ކޮންމެ ކަމަކުން، ފަހެ، ތިޔަބައިމީހުން ދުރުވެގަންނާށެވެ! އަދި ތިޔަބައިމީހުން ﷲއަށް ތަޤުވާވެރިވާށެވެ! ހަމަކަށަވަރުން، ﷲއީ ޢުޤޫބާތް ގަދަފަދަވެގެންވާ އިލާހެވެ.”\nއަޅުގަނޑުމެންގެ ދިރިއުޅުމުގެ ހުރިހާކަމެއްގައި ނިޔާކަނޑައެޅުމުގައި ރަސޫލުﷲ صلى الله عليه وسلم ގެ އިރުޝާދުތަކަށް ބެލުމަށް ވަނީ އަންގަވާފައެވެ. ﷲ ތަޢާލާ ވަޙީކުރައްވާފައިވެއެވެ.\n﴿ فَلَا وَرَبِّكَ لَا يُؤْمِنُونَ حَتَّىٰ يُحَكِّمُوكَ فِيمَا شَجَرَ بَيْنَهُمْ ثُمَّ لَا يَجِدُوا فِي أَنفُسِهِمْ حَرَجًا مِّمَّا قَضَيْتَ وَيُسَلِّمُوا تَسْلِيمًا﴾ [سورة النساء ٦٥]\nމާނައީ: “އެހެންނަކުން ނޫނެވެ! ފަހެ، ކަލޭގެފާނުގެ ވެރި رَبُّ ގަންދެއްވައި ވަޙީކުރައްވަމެވެ. އެބައިމީހުންގެ މެދުގައި އުފެދިފައިވާ ދެކޮޅުވެރިކަމުގައި، ކަލޭގެފާނު ޙުކުމްވެރި ކޮށްފުމަށް ދާނދެން، އެބައިމީހުން އީމާނެއް ނުވާނެއެވެ. އެހިނދު، ކަލޭގެފާނު ނިޔާކުރެއްވި ގޮތާމެދު އެއުރެންގެ ހިތްތަކުގައި، ދަތިކަމެއް ވާކަމުގައި އެބައިމީހުން ނުދެކޭނެއެވެ. އަދި އެބައިމީހުން (އެ ނިޔާއަށް) ފުރިހަމަވެގެންވާ ކިޔަމަންވުމަކުން ކިޔަމަންވާނެއެވެ.”\nއަޅުގަނޑުމެން ތަބަޢަވާންވީ އެންމެ ރަނގަޅު އަދި އެންމެ މަތިވެރި މިޘާލަކީ ރަސޫލުﷲ صلى الله عليه وسلم ކަމުގައި ﷲ ތަޢާލާވަނީ އަންގަވާފައެވެ. ﷲ ތަޢާލާ ވަޙީކުރައްވާފައިވެއެވެ.\n﴿لَّقَدْ كَانَ لَكُمْ فِي رَسُولِ اللَّـهِ أُسْوَةٌ حَسَنَةٌ لِّمَن كَانَ يَرْجُو اللَّـهَ وَالْيَوْمَ الْآخِرَ وَذَكَرَ اللَّـهَ كَثِيرًا ﴾ [سورة الأحزاب ٢١]\nމާނައީ: “ހަމަކަށަވަރުން، ﷲގެ ރަސޫލާގެ ކިބައިގައި، ތިޔަބައިމީހުންނަށް ރިވެތިވެގެންވާ ނަމޫނާއެއްވެއެވެ. (އެއީ) ﷲގެ ދަރުމައާއި، އާޚިރަތުގެ ޘަވާބަށް އެދޭ، އަދި ގިނަގިނައިން ﷲ ހަނދުމަކުރާ ކަމުގައިވާ މީހަކަށެވެ.”\nﷲ ތަޢާލާގެ ރުއްސެވުން ވަނީ އެއިލާހުގެ ރަސޫލާ صلى الله عليه وسلم ގެ ރުއްސެވުމާއި ގުޅިފައިކަމުގައި އެއިލާހުވަނީ އަންގަވާފައެވެ. ﷲ ތަޢާލާ ވަޙީކުރައްވާފައިވެއެވެ.\n﴿…وَاللَّـهُ وَرَسُولُهُ أَحَقُّ أَن يُرْضُوهُ إِن كَانُوا مُؤْمِنِينَ ﴾ [سورة التوبة ٦٢]\nމާނައީ: “އެބައިމީހުންނީ މުއުމިނުން ކަމުގައި ވާނަމަ، އެބައިމީހުންނަށް ޙައްޤުކަން ބޮޑީ ﷲ އާއި އެއިލާހުގެ ރަސޫލާ ރުއްސުމެވެ.”\nއަދި ﷲގެ ރަސޫލާ صلى الله عليه وسلم ދެކެ ލޯބިވުމަކީ އެއިލާހު ދެކެ ލޯބިވުމުގެ އަލާމާތެއްކަމިގައި އެއިލާހުވަނީ އަންގަވާފައެވެ. ﷲ ތަޢާލާ ވަޙީކުރައްވާފައިވެއެވެ.\n﴿قُلْ إِن كُنتُمْ تُحِبُّونَ اللَّـهَ فَاتَّبِعُونِي يُحْبِبْكُمُ اللَّـهُ وَيَغْفِرْ لَكُمْ ذُنُوبَكُمْ ۗ وَاللَّـهُ غَفُورٌ رَّحِيمٌ ﴾ [سورة آل عمران ٣١]\nމާނައީ: “ކަލޭގެފާނު ވިދާޅުވާށެވެ! ތިޔަބައިމީހުން، ﷲއަށް ލޯބިވާކަމުގައި ވަނީނަމަ، ފަހެ، ތިޔަބައިމީހުން ތިމަންކަލޭގެފާނަށް ތަބަޢަވާށެވެ! އޭރުން ﷲ ތިޔަބައިމީހުންދެކެ ލޯބިވެވޮޑިގެންވާނެއެވެ. އަދި ތިޔަބައިމީހުންނަށްޓަކައި ތިޔަބައިމީހުންގެ ފާފަތައް ފުއްސަވައިދެއްވާނެއެވެ. ﷲއީ ގިނަގިނައިން ފާފަފުއްސަވާ ރަޙީމްވަންތަ އިލާހެވެ.”\nމަސްދަރު: الوجيز في عقيدة السلف الصالح أهل السنة والجماعة لعبد الله بن عبد الحميد الأثري


Messi6vana faharah Ballon d'Or award hoadhaifi - One Online\nބާސާގެ އާޖެންޓީނާ ތަރި ލިއޮނެލް މެސީ، ބެލޮންޑިއޯ އެވޯޑާއެކު -- ފޮޓޯ/ އޭޕީ\nމެސީ ހަވަނަ ފަހަރަށް ބެލޮންޑިއޯ އެވޯޑު ހޯދައިފި\nބާސެލޯނާގެ އާޖެންޓީނާ ތަރި ލިއޮނެލް މެސީ ހަވަނަ ފަހަރަށް ބެލޮންޑިއޯ އެވޯޑު ހޯދައިފިއެވެ.\nފްރާންސްގެ ޕެރިސްގައި ރޭ ބޭއްވި ރަސްމިއްޔާތުގައި މެސީ ބެލޮންޑިއޯ އެވޯޑު ހޯދި އިރު، ދެވަނަ ހޯދީ ލިވަޕޫލްގެ ނެދަލެންޑްސް ޑިފެންޑަރު ވާޖިލް ވެން ޑައިކްއެވެ. އަދި ތިންވަނަ ހޯދީ ޔުވެންޓަސްގެ ޕޯޗުގަލް ތަރި ކްރިސްޓިއާނޯ ރޮނާލްޑޯއެވެ.\nމެދުކެނޑުމެއްނެތި ދިހަ އަހަރު މެސީ އާއި ރޮނާލްޑޯ ހޯދަމުންދިޔަ އެ އެވޯޑު މިދިޔަ އަހަރު ހޯދީ ރެއާލް މެޑްރިޑްގެ ކްރޮއޭޝިއާ މިޑްފީލްޑަރު ލޫކާ މޮޑްރިޗެވެ. މިދިޔަ އަހަރު މެސީއަށް ލިބުނީ ފަސްވަނައެވެ. މިއީ 2015 ވަނަ އަހަރަށްފަހު މެސީއަށް ބެލޮންޑިއޯ އެވޯޑު ލިބުނު ފުރަތަމަ ފަހަރެވެ.\nމެސީ ވަނީ ބާސާއާއެކު މިދިޔަ ސީޒަނުގެ ސްޕެނިޝް ލަލީގާ ކާމިޔާބުކޮށްފައެވެ. އެއީ ބާސާއާއެކު އޭނާ ހޯދި ދިހަވަނަ ލަލީގާއެވެ. ބާސާއާއެކު މެސީ ލަލީގާ ހޯދި ނަމަވެސް، ބެލޮންޑިއޯ އެވޯޑަށް މެސީއާ ވާދަކުރި ވެން ޑައިކް ވަނީ ލިވަޕޫލާއެކު މިދިޔަ ސީޒަނުގެ ޔޫއެފާ ޗެމްޕިއަންސް ލީގު ކާމިޔާބުކޮށްފައެވެ.\nމިދިޔަ ސީޒަނުގެ ލަލީގާ އަދި ޗެމްޕިއަންސް ލީގުގައި އެންމެ ގިނަ ލަނޑު ކާމިޔާބުކުރި ކުޅުންތެރިޔަކީ މެސީއެވެ. އިންޑިވިޖުއަލް ރެކޯޑުތަކާއެކު މެސީ ވަނީ މިއަހަރު ފީފާގެ "ދަ ބެސްޓް" އެވޯޑު ވެސް ހޯދައިފައެވެ.\nގުޅޭ ޓެގު ފުޓްބޯޅަ ބާސެލޯނާ ލިއޮނެލް މެސީ ބެލޮންޑިއޯ އެވޯޑު


BREAKING: 50 Million Rufiyaa Ge Hash Oil Aai Eku India In3Dhivessaku Hayyaru Kohfi - Vaguthu\n50 މިލިއަން ރުފިޔާގެ ހޭޝް އޮއިލް އާއި އެކު އިންޑިއާއިން ތިން ދިވެއްސަކު ހައްޔަރުކޮށްފި\n50 މިލިއަން ރުފިޔާގެ ހޭޝް އޮއިލް އާއި އެކު އިންޑިއާއިން ތިން ދިވެއްސަކު ހައްޔަރުކޮށްފިއެވެ.\nމި ތިން ދިވެހިން އަތުލައިގެންފައި ވަނީ އެޤައުމުގެ ތްރިވަނަންތަޕޫރަމް ސިޓީން 17 ކިލޯގެ މަސްތުވާތަކެއްޗާއި އެކު މިރޭގެ ވަގުތެއްގައެވެ. މި މައްސަލައިގައި ހައްޔަރުކޮށްފައިވަނީ، ޝަނީޒް މާހިރު (27) އާއި އައިމަން އަހުމަދު (24) އާއި އިބްރާހީމް ފައުޒާން ސާލިހު (29) ކަމަށް އޮފިޝަލުންނާއި ޙަވާލާދީ ނޫސްތަކުގައި ބުނެފައިވެއެވެ.\nމި އޮޕަރޭޝަންގައި އިސްކޮށް ޙަރަކާތްތެރިވި ތްރިވަނަންތަޕޫރަމް ސިޓީ ޕޮލިސްގެ އިންސްޕެކްޓަރ ޖެނެރަލް، ޕީ. ވިޖަޔަން އާއި ޙަވާލާދީ އިންޑިއާގެ ނޫސްތަކުގައި ބުނެފައިވަނީ މި ތިން ދިވެހިން އަތުލައިގަތީ މަސްތުވާތަކެއްޗާއި އެކު ތްރިވަނަންތަފޫރަމް އެއާޕޯޓަށް ވަންނަން ދަނިކޮށް ކަމަށެވެ. އޭނާ ވިދާޅުވީ، ފުލުހުން މި ތިން މީހުން ހައްޔަރުކުރީ، އެމީހުންގެ ޙަރަކާތްތައް ތިން ދުވަސް ވަންދެން ބެލުމަށްފަހު ފުރަން އުޅެނިކޮށް ކަމަށެވެ.\nއެގޮތުން އެމީހުން ދިޔައީ އެ ތިން ދުވަހުގެ ތެރޭގައި އެކި ހޮޓެލްތަކަށް ބަދަލުވަމުން ކަމަށާއި، މަސްތުވާތަކެއްޗާއި އެކު އެ ތިން މީހުން ޙަރަކާތްތެރިވީ ދުރާލައި ރާވައިގެން ކަމަށް އޭނާ ބުންޏެވެ.\n"މި އޮޕަރޭޝަން އަޅުގަނޑުމެން ފެށީ، ނާކޮޓިކްސް ކޮންޓްރޯލް ބިއުރޯ އިން އަޅުގަނޑުމެންގެ އިދާރާއަށް ދިން މަޢުލޫމާތަކާއި ގުޅިގެން. އެއާއިއެކު އޮޕަރޭޝަން ފަށާއި އަޅުގަނޑުމެން ދިޔައީ އެމީހުންގެ ޙަރަކާތްތައް ވަރަށް ގާތުން ބަލަމުން،" ވިޖަޔަން ބުނެފައި ވެއެވެ.\nހަމަ އެހެންމެ މި މީހުންނަށް މަސްތުވާތަކެތި ފޯރުވައިދިން މީހުންގެ މަޢުލޫމާތުވެސް މިހާރު ލިބިފައިވާ ކަމަށާއި، އެކަމާއި އިންޑިއާގެ ގޭންގަކާއި ވެސް ގުޅުމެއްވާ ކަމަށް ވިޖަޔަން ބުންޏެވެ.\nއޭނާ އިތުރަށް ބުނީ، ހައްޔަރުކުރި ތިން ދިވެހިން އެމީހުން ގަނެފައިވާ މަސްތުވާތަކެތި އެޤައުމުން ބޭރުކުރުމަށް އެންމެ ފުރަތަމަ މަސައްކަތް ކޮށްފައިވަނީ ވައިގެ މަގުން ކަމަށާއި ނަމަވެސް ފަހުން ނިންމާފައި އޮތީ ކަނޑުމަގުން އެތަކެތި ގެންދިއުމަށް ކަމަށް ބެލެވޭވޭ ކަމަށެވެ. މި ތިން މީހުން ގޮސް "ޗާލާ މާކެޓް" އިން 32 ޕެކެޓް ވެޖިޓަބްލް އޮއިލް ގަނެފައިވާ ކަމަށާއި، އެތަކެތި ޤައުމުން ބޭރުކުރުމަށް އެމީހުން ތައްޔާރުކުރީ އެ ޕެކެޓްތަކުގައި ބަންދުކޮށްގެން ކަމަށްވެސް ވިޖަޔަން ބުންޏެވެ.\n"ފުރަތަމަ އެމީހުން ގަނެފައިވާ ހޭޝް އޮއިލް ފަހުން ވަނީ އެއަށްވުރެ ކޮލިޓީ ރަނގަޅު ބާވަތަކާއި ބަދަލުކޮށްފައި، މި ޑީލް ކުރިއަށްގެންދިޔައީ އިންޑިއާގެ ގޭންގަކާއި ގުޅިގެންކަން ވަނީ އެނގިފައި. މިތަކެތި ތިން ދިވެހިންނަށް ފޯރުކޮށްދިން މީހުންވެސް އަތުލައިގަތުމުގެ މަސައްކަތް މިދަނީ ކުރަމުން،" ވިޖަޔަން ބުންޏެވެ.\nފާއިތުވެދިޔަ ދުވަސްތަކުގައިވެސް އިންޑިއާގެ ކެރެލާ ސްޓޭޓުން ގިނަ ޢަދަދެއްގެ މަސްތުވާތަކެތި އަތުލައިގެންފައިވާއިރު، އޭގެތެރޭގައި ރާއްޖެއަށް ގެނައުމަށް ތައްޔާރުކޮށްފައި ހުރި ތަކެތިވެސް ހިމެނޭ ކަމަށް އޮފިޝަލުން ބުނެފައިވެއެވެ.\nދާދި ފަހުންވެސް ރާއްޖެއަށް ދަތުރުކުރި ބޯޓަކުން ގިނަ ޢަދަދެއްގެ މަސްތުވާތަކެތި އެތެރެކުރަން މަސައްކަތްކޮށްފައި ވެއެވެ. އެ ބޯޓު ދަތުރުކުރަމުން ދަނިކޮށް ފަރަށް އެރުމުން، ބޯޓުން ދަތުރުކުރި މީހުން ވަނީ ބޯޓުގައި ރޯކޮށްލާފައެވެ. ނަމަވެސް ފުލުހުން ވަނީ އޭގައި ހުރި ގިނަ ޢަދަދެއްގެ މަސްތުވާތަކެތި ހޯދާފައެވެ.\nޖޫން 5, 2018 05:36\nހުރި ހިތާމައެއްގެ ބޮޑުކަމާއެ! ވިޔާނުދާ ބައެއްގެ ސަބަބުން ދެންތިބި މީހުނަށް ތަކުލީފުތަކާ ކުރިމަތިލާން ޖެހުނީއެވެ.\nޖޫން 5, 2018 05:43\nގައިމު އަހަންނަކީވެސް ތިބުނާ ދެންތިބިމީހުންގެ ތެރެއިންވާ މީހެއް އެކަމު އަލްހަމްދުلله އަހަރެން މިއޮތީ ގޭގަ ހަމަޖެހިލައިގެން.\nޖޫން 5, 2018 05:42\nފަހު 10 ގަ ތީތަ ކަލޭ މެން ުޅެން ެގުނު ގޮތް\nޖޫން 5, 2018 05:59\nރޯދަމަހު ފަހުދިހޭ މިފެންނަނީ\nޖޫން 5, 2018 07:15\nއުފާވެރި ޚަބަރެއް. އެކަމު މިމީހުން މިއީ އަދި ހަމަ ޑުރަގް ޕެޑްލާރސް އަސްލު މިކަމުގަ އިސްކޮށް އުޅެނީ ބޮޑެތި ވިޔަފާރި ވެރިންނާއި ނުފޫޒު ގަދަ ސިޔާސީ މީހުން. އަނެއްކާވެސް ޒުވާން ކުދިން ކޮޅެއް ހޯދާލާނެ ޑުރަގު އުފުލަން.\nޖޫން 5, 2018 09:59\nހޭބަލިވެފަތަ ތިތިބެނީ މީހަކު ބުނާއިރަށް އަލިފާނަށް ފުންމާލާށޭ ބުނާއިރަށް ފުންމާލަންޖެހޭތަ؟ ތިކިޔާ ޒުވާނުންގެ ސިކުނޑި ނުހުންނަނީތަ؟ ހަމަ ގައިމުވެސް ނިކަން މަލަށްވާ ތިކަހަލަ އެއްވެސް ނުބައިކަމެއް ކުރުވަބަލަ! ހެޔޮ މިލިޔަނުން ކިޔަސް! ނުވާނެ! ލާހިކެއްނޫން!\nޖޫން 5, 2018 07:24\nސިންގަޕޫރުގަ ހަދާހެން މިވެރިންނަށް މަރުގެ ހުކުމް އިއްވާނެނަމަ. ދެރަކަމަކީ މާދަމާވެސް ދިވެހި ސަރުކާރުން މިމީހުން ރާއްޖެގެނެސް މާލެތެރެއަށް ދޫކޮށްލާނެތީ. މިމީހުންގެ ފަހަތުގައި އަބަދުވެސް ހުންނާނެ ސިޔާސީ ބާރުގަދަ ގުންޑާއެއް މިކަންތައް މަގުފަހިކޮށްދީ މިނިވަންކޮށްދޭން. ހުރި ހިތާމައެއްގެ ބޮޑުކަމާއެވެ.\nޖޫން 5, 2018 09:23\nއެއީ3ޤާތިލުން.. ދިވެހި ދަރީންނަށް އެތަކެތި ވިއްކައި ދިވެހި ޤައުމުގެ މުސްތަޤުބަލު ހަލާކު ކުރަން ރާވައިގެން ތިބި3ޚާއިނުން ކަމުގައި ދެކެން. ވީމާ މިމޭރުމުން.. ލަދުގަތްކަމުގައި ވީނަމަވެސް.. ދެރަވިކަމުގައިވީނަމަވެސް.. ކެރަލާ ސްޓޭޓްގެ ފުލުހުންނަށް ޝުކުރިއްޔާ..\nޖޫން 5, 2018 10:01\nމިމީހުން މަރުން! މީ މިކަހަލަ ކަންކަމަށް އިބުރަތަކަށް އޮތް ހަމައެކަނި ހައްލު!\nޖޫން 5, 2018 09:48\nއުމުރަށް ޖަލަށްލާ. ރާއްޖެ ނުފޮނުވާތި\nޖޫން 5, 2018 09:51\nދެން މިމީހުން ސަލާމަތްކުރަން ސަރުކާރުންތެޅެންވީ ނޫޅެފިއްޔާ ޔާމީނު އިސްތިއުފާދީފަ ދާންޖެހޭ. ގޮ*ން ވަސްދުވާވަރުގެ ބޮޑެތި ފިރެހެނުން، ލަދުވެސް ނުގަނެޔޭ!!\nކޮބާތަ ގަޓު ރައީސް؟\nޖޫން 5, 2018 10:02\nގަޓު ރައީސް ނިކަން މިފަދަ ކުށްވެރިންނަށް ހަރުކަށިވެ ގަޓުހުރިވަރު ދައްކަވަ ބައްލަވާށެވެ! މިހާެރުވެސް އެހުންނެވީ ޖަލުގައިތިބި ޑްރަގް އެޑިކްޓް ވަރަށްގިނަ ކުށްވެރިންތަކަކަށް މަޢާފު ދެއްވާ މިނިވަން ކުރައްވާފައި ނުވިތާކަށް އެމީހުންގެ ކުށުގެ ރެކޯރޑްވެސް ކްލީން ކޮށްދެއްވާފައެވެ. އެއީ ޑްރަގް އެތެރެކޮށް ވިއްކާ މީހުންގެ މާރކެޓަށް ލިބުނު ކަސްޓަމަރުންތަކެކެވެ.\nޖޫން 5, 2018 10:11\nކޮއްމެ ސިފައެއްގަ ނަމަވެސް ދުނިޔޭގެ އެކި ޤައުމުތަކުގަ ދިވެހީން މަތިއުޑުގަ ފިޔަޖަހާނެ.އިންޑިޔާ މީހުން ކިބައިން ސަލާމަތް ވާނެކަމުގެ އެއްވެސް ގެރެންޓީ އެއްނެތް.\nޖޫން 5, 2018 10:39\nޒުވާނުން ވިޔާފާރިއަށް ނެރުމަށް ޑޮން ކުރާމަސައްކަތް މިފެންނަނީ.....!\nޖޫން 5, 2018 10:56\nއިންޑިޔާގެ ތަހްގީގުތަކާ ޖަލުތަކުގެ ފެންވަރު މި މީހުންނަށް ދައްކާލާނެ!! މިފަހަރު އެނގޭނެ ރާއްޖޭގެ ފުލުހުން ޢަމަލުކުރާ ގޮތާ ޖަލުތަކުގެ ފެންވަރު އަޅާކިޔާލަން!! މިތާ ހުންނަހެން ފައިވްސްޓަރ ސަރވިސްއް\nޖޫން 5, 2018 11:08\nއިންޑިޔާގެ ތަހްގީގުތަކާ ޖަލުތަކުގެ ފެންވަރު މި މީހުންނަށް ދައްކާލާނެ!! މިފަހަރު އެނގޭނެ ރާއްޖޭގެ ފުލުހުން ޢަމަލުކުރާ ގޮތާ ޖަލުތަކުގެ ފެންވަރު އަޅާކިޔާލަން!! ކިރިޔާ ދޮގެއް ހަދާލިހެން ހީވިޔަސް ދެ ތިން ގުއްޓީއަޅާލާނެ!! މިތާ ލިބެން ހުންނަހެން ފައިވްސްޓަރ ސަރވިސްއެއް ޓްރެވެންޑަރަމްގެ ޖަލުތަކުގައި ކެއުންވެސް ނިދުންވެސް ފާޚާނާ ކުރުންވެސް ލިބެން ނުހުންނާނެ!! ޖަލުން ނެރެގެން ކޯޓަށް ގެންދާއިރު ދެއަތް ފުޅާކޮށްފަ ހޫރެން ހޫރެމުން ހެމުން ވަށާ އެނބުރި ބަލަމުން ހެމުން ތިމާމެންވަރުގެ ބައެއް ނެތްކަމަށް ހެދިގެން މިރާއްޖޭގައި ހަދާހެން ކޯޓަށް ގެންދާއިރު އުޅޭކަށް ފުރުސަތެއް އިންޑިޔާގައި ނުލިބޭނެ!! އިސްދަށަށް ޖަހައިގެން ނިކަން ސައިޒްގައި ބައިތިއްބައިގެން ގެންދާނެ!! ކިރިޔާ ކަމަކާ ޚިލާފުވިޔަސް ދެން އެނިމުނީ!! މިފަދަ މީހުންނަކީ މަސްތުވާތަކެތި އެތެރެކޮށްގެން ގައުމުގެ ޒުވާން ޖީލުތައް ހަލާކު ކުރަމުންދާ މީހުން!! އަޅުގަނޑު އެދޭ ގޮތަކީ މިފަދަ މީހުންނަށް ބޭރު ގައުމުތަކުން އެމީހުންގެ ގާނޫނުން ދެވޭ އެންމެ ހަރުކަށި އަދަބު ދިނުން!! ސިންގަޕޫރު ތައިލެންޑް ނަމަ މަރުގެ ޙުކުމް އަންނާނެ!! ނުވަތަ އުމުރު ދުވަސްޖެހޭނީ ޖަލުގައި ހޭދަކޮށްލަން!!\nޖޫން 5, 2018 11:32\nއިންޑިޔާ ފުލުހުންނަށް އެއްކަމެއްވެސް ނުވާނެ. ރިޝަވަތު ފައިސާކޮޅެއް ދޭއިރަށް ތި3މީހުންތިބޭނީ މާލެގަ އައިސް\nޖޫން 5, 2018 16:28\nޢެހެން ވީމާ ތިމީހުން ޖެހޭނީ މަރަން


Danush adhi Aishwarya Rajnikanth ge 18 aharuvee kaiveni nimumakah - One Online\nދަނުޝް އަދި އައިޝްވަރިޔާ---\nދެކުނު އިންޑިއާގެ ސުޕަސްޓާ ރަޖްނިކާންތުގެ ދަރިފުޅު އައިޝްވަރިޔާ ރަޖްނިކާންތު އަދި ފިލްމީތަރި ދަނުޝްގެ ކައިވެނި ނިމުމަމަކަށް އައިސްފިއެވެ.\n18 އަހަރުގެ ކައިވެނީގެ ގުޅުން ނިމުމަކަށް އައިސްފައިވާކަން ދަނުޝް ވަނީ އޭނާގެ ޓުވިޓާގައި ހިއްސާކޮށްފައެވެ. ދެމީހުން ވަކިވާން ނިންމާފައިވަނީ ވާހަކަދައްކައި އެއްބަސްވެގެން ކަމަށް ދަނުޝްގެ ޓުވީޓުގައި ވަނީ ބުނެފައެވެ.\nއައިޝްވަރިޔާ އަކީވެސް ދެކުނު ފިލްމު އިންޑަސްޓްރީގައި މަސައްކަތްކުރަމުން އަންނަ ޑައިރެކްޓަރެކެވެ. ޕްރޮޑިއުސަރު ކަސްތޫރީ ރާޖްގެ ފިރިހެން ދަރިފުޅު ދަނުޝް އަދި ރަޖްނިކާންތުގެ އަންހެން ދަރިފުޅު އައިޝްވަރިޔާގެ ކައިވެނި ކުރެވިފައިވަނީ 2004ވަނަ އަހަރުގެ ނޮވެމްބަރުގައެވެ. އެ ކައިވެންޏަށް ދެ ފިރިހެން ކުދީން ވަނީ ލިބިފައެވެ.\nއައިޝްވަރިޔާ ޑައިރެކްޓުކުރި ފިލްމު ތަކުގެ ތެރޭގައި ދަނުޝް ކުޅެފައިވާ ފިލްމު ''3'' އަދި ކޮމެޑީ ފިލްމު ''ވައި ރާޖާ ވައި'' ފާހަގަކޮށްލެވެއެވެ. އަދި ފިލްމީ ތަރި ދަނުޝްގެ ފާހަގަކޮށްލެވޭ ތަމަޅަ އެތައް ފިލްމެއް ހިމެނޭއިރު އޭނާ އެންމެފަހުން ފެނިގެން ގޮސްފައިވަނީ ސާރާ އަލީ ހާން އަދި އަކްޝޭ ކުމާރާއެކު ބޮލީވުޑް ފިލްމު ''އަތުރަންގީ ރޭ'' އިންނެވެ.


Dhiyaee dhathureh noon, dhehkee namoonaa!\nމިސްކިތް ސާފުކުރުމަށްފަހު ޒުވާނުން ފޮޓޯއަކަށް ހުއްޓި - ފޮޓޯ: އަލީ ވިސާމް، ފެށުން\nހދ. ކުނބުރުދޫއަކީ އެއް އިރެއްގައި އުފާވެރި އާއިލާތަކެއް ދިރިއުޅުނު ރަށެކެވެ. އެކަމަކު، މިހާރު ފަޅު ރަށެކެވެ. މިހާރު އެ ރަށަށް އުފާކޮށް ދެނީ ދަތުރުވެރިންނެވެ. އެ ރަށްވެފައިވަނީ އަތޮޅުގެ އެކި ރަށްރަށުން އާއިލީ ޕިކްނިކްތައް ދާ ރަށަކަށެވެ. މިދިއަ ޖެނުއަރީ މަހުގެ ކުރީކޮޅު، އާއިލާއާއެކު އަހަރެން ވެސް އެ ރަށަށް ދަތުރަކު ދިޔައީމެވެ.\nއެ ރަށުގެ މާޒީ އާއި ދިރިއުޅުން ހަނދާނުގައި ބަހައްޓައިގެން ވީރާނާވެފައިވާ ގެތަކުގެ ހާލަތު ބަލައިލުންވީ އެ ރަށަށް ދެވުމުން ކުރާ ހިތްވި ކަމަކަށެވެ. ކުނބުރުދޫގައި ހިނގަނިކޮށް ވަގުތު ވަނުމާއެކު ލޮލުގައި އަޅައިގަތީ ރަށުގެ މިސްކިތެވެ. އެކަމަކު، މިސްކިތެކޭ ބުނާ ވަރަށްވުރެ އޭރު ހާލަތު އޮތީ ގޯސްވެފަ އެވެ. ރަށަށް ދަތުރު އަރާ ޒުވާނުން މިސްކިތް އޮތީ ހަރާބުކޮށްލާފަ އެވެ.\nފާރުތަކުގައި ކީރިތި ގުރުއާންގެ މޫރިތި އާޔަތްތަކާއި މާތް ﷲ ގެ އިސްމުފުޅުތަކުގެ ބަދަލުގައި ލިޔެފައި ހުރީ ހުތުރުހާ ބަހުރުވަ އެވެ. ލޯބިވެރިންގެ ނަންތައް ވެސް އެ ފާރުތަކުގައި ބޮޑު އަކުރުން ފަވާފައި ވާއިރު އެކި މީހުންގެ ފޯނު ނަންބަރުތަކާއި ހުތުރު ނަންތައް ލިޔެ މިސްކިތު ފާރުތައް ހުރީ ހަޑިކޮށްލާފަ އެވެ. މީހުން ނޫޅޭ ރަށަކަށްވާތީ މިސްކިތް ވެސް ހުރީ ވީރާވާން ފަށާފަ އެވެ.\nމިސްކިތް ސާފުކުރުމުގެ ކުރިން - ފޮޓޯ: އަލީ ވިސާމް، ފެށުން\nއެ ރަށަށް ދިޔަ ކުރިނބީގެ ޒުވާނުންކޮޅަކަށް ވެސް އެ މަންޒަރު ފެނުނެވެ. އެކަމާ އެ ދުވަހު އެމީހުން ވަރަށް ދެރަވި އެވެ. އެއީ އެއްވެސް ދިވެއްސަކު ވަކީން ހާއްސަކޮށް އެމީހުން އެ މިސްކިތް ދެކެން ބޭނުންވާ ގޮތެއް ނޫނެވެ. ކުރިނބީއަކީ ކުނބުރުދޫއާ އެންމެ އަވަށްޓެރި ރަށެވެ. ނޮޅިވަރަމްފަރުގައި މިހާރު ދިރިއުޅޭ، ކުނބުރުދޫ ރައްޔިތުންނަށްވުރެ ކުރިނބީއަށް މިހާރު ކުނބުރުދޫ ކައިރިވާނެ އެވެ.\nމިސްކިތުގެ ހާލަތު ފެނިވީ ދެރަވި ކުރިނބީ ޒުވާން ގުރޫޕް ވިސްނީ އެތަނަށް ހެދިދާނެ ގޮތަކާމެދު އެވެ. އެ ގުރޫޕަށް ވިސްނުނީ މިސްކިތުގެ އާބާތުރަ ފިލުވައި އެ ހާލަތު ބަދަލު ކުރާށެވެ. އެންމެ ފުރަތަމަ ވެސް ހިނގައިގަތީ އެކަމަށް އެހީއެއް ލިބޭތޯ އެވެ. ހެޔޮ އެދޭ މީހުން އެކަމަށް ފައިސާގެ އެހީތައް ދިނެވެ.\nމިސްކިތް ސާފުކުރުމުގެ މަސައްކަތުގައި ޒުވާނުން ހަރަކާތްތެރިވަނީ - ފޮޓޯ: އަލީ ވިސާމް، ފެށުން\nމަސައްކަތުގައި އެންމެ އިސްކޮށް އުޅުނު ކުރިނބީ އަލީ ވިސާމް ބުނި ގޮތުން މިސްކިތް ނަލަކޮށްލަން އެއް ދުވަހަކު ހަތް ޒުވާނުން ހިމެނޭ ގުރޫޕުން ހެނދުނު ހެނދުނާ ކުނބުރުދޫއަށް އެރީ އެވެ. ދިޔައީ ލާނެ ކުލަ އާއި ސާފުކުރަން ބޭނުންވާ އެހެން ހރިހާ ސާމާނެއް ވެސް ހިފައިގެނެވެ.\nއޭނާ ބުނި ގޮތުގައި އެ ދުވަހު އެ ރަށަށް ފޭބި ގޮތަށް ފެށީ މިސްކިތް ސާފުކުރާށެވެ. ފާރުގައި ލިޔެފައިވާ ލިޔުންތައް ފިލުވައި، ކުނިތައް ނަގައި މިސްކިތް ސާފުކޮށް މިސްކިތުގެ ފާރުގައި އާ ކުލަލީ އެވެ. އެ ދުވަހުގެ ހަވީރު 5:30 ވާންދެން މިސްކިތް ސާފުކުރުމުގެ މަސައްކަތުގައި އުޅުނީ ހޭބޯނާރަ އެވެ. ބްރޭކެއް ނެގީ އެންމެ ތިރީސް މިނެޓަށެވެ.\nމިސްކިތުގެ މުށިތަކުގައި ހުރި ހަޑި އާއި ކިލާ ފިލުވައި މޮޕް އަޅާ އެއީ މުޅިން އާ މިސްކިތަކަށް ބަދަލުލޮށްލި އެވެ. މިސްކިތުގައި ޖާލިތައް ވެސް ސާފުކޮށް، ރީތިކޮށްލި އެވެ. އޭރު މިސްކިތު ވަޅަށް ވެސް ކުނި އެޅި ހުރީ ފޮރުވިފަ އެވެ. ވަޅުގެ ދިޔަ ވެސް ހިއްކި އެވެ. މިސްކިތުން އަތް ދޫކޮށްލިއިރު އެއީ މީގެ މަހެއްހާ ދުވަސް ކުރިން އަހަރެން އެރި މިސްކިތެއް ނޫނެވެ. މުޅީން ވަނީ ބަދަލުކޮށްލާފަ އެވެ.\nކުރިނބީގެ ޒުވާނުންނަކީ ދީނާއި ގަމިއްޔަތަށް ވަރަށް ލޯބިކުރާ ބައެކެވެ. މިސްކިތް އެގޮތަށް ދޫކޮށް ނުލެވުނީ އެހެންވެގެނެވެ. އެ މީހުން ބުނާ ގޮތުގައި އެކަމުގައި މުޅި އަތޮޅަށާއި މިސްކިތުގައި ލިޔެ، ކުރަހާ ހަޑި ކުރި މީހުނަށް ދޭން ބޭނުންވީ މެސެޖެކެވެ.\nވިސާމް ބުނި ގޮތުގައި މިސްކިތާމެދު އެގޮތަށް އަމަލު ކުރި މީހުނަށް އެ މިސްކިތް މިހާރު ފެނުމުން ހެދުނު ގޯހުގެ މައްޗަށް ލަދު ގަނެ ދެރަވާނެ އެވެ. އަދި އެހެން ބައެއް ރަށްރަށުގެ ޒުވާނުންނަށް ވެސް އެކަން މެސެޖަކަށް ވާނެ އެވެ.\nމިސްކިތް ސާފުކޮށްފަ - ފޮޓޯ: އަލީ ވިސާމް، ފެށުން\nކުރިނބީ ޒުވާނުން އެ ދުވަހު ކުނބުރުދޫން ފޭބީ މިސްކިތުގައި ފިހިގަނޑެއް ބަހައްޓާފަ އެވެ. އެއީ ދެން އަރާ މީހުނަށް ދޭ މެސެޖަކާ ވެސް އެކު އެވެ. އެއީ މިސްކިތް ރީއްޗަށް ބަލަހައްޓަން ހިތްވަރު ދޭށެވެ. ދަތުރުވެރިން ވެސް ނަމާދުކޮށްލައި ބޯހިޔާވަހި ކަމަކަށް އެ ތަން ބޭނުންކޮށްލެވޭނެ ގޮތް ހަދައިދޭށެވެ. އެ މެސެޖް އެ ރަށަށް އަރާ އެ އަތޮޅުގެ އެންމެނަށްހެން މިހާރު ވާނީ ލިބިފަ އެވެ. މިއި ކޮންކަހަލަ ނަމޫނާއެއް ހެއްޔެވެ؟\nއެއީ ހުރިހާ ޒުވާނުންތަ؟ ތަންކޮޅެއް ބޮޑަށް ރާވާލިނަމަ!


ކޮރޯނާ ވައިރަހާއެކު ނަސްލީ ތަފާތުކުރުންތައް ވެސް އިންތިހާއަށް – Dhen.mv\nކޮރޯނާ ވައިރަހާއެކު ނަސްލީ ތަފާތުކުރުންތައް ވެސް އިންތިހާއަށް\nދެން އެމްވީ February 13, 2020 - 7:21 pm\nޗައިނާއިން އުފަންވި ކޮރޯނާ ވައިރަސް މުޅި ދުނިޔެއަށް ފެތުރެން ފެށުމާއިއެކު ނަސްލީ ތަފާތުކުރުން ތަކާއި ވަތަނީ ދެކޮޅުވެރިކަމުގެ މައްސަލަތައް ފެށި ، އެމައްސަލަތައް އިތުރުވާން ފަށައިފިއެވެ.\nކޮރޯނާ ވައިރަސް ފެތުރެން ފެށުމާއެކު މި ވައިރަހާއި ގުޅޭ ގޮތުން ދޮގު އެތައް ޚަބަރުތަކެއް ވެސް ދަނީ ފެތުރެމުންނެވެ. އެގޮތުން މި ބައްޔަކީ ޗައިނާ މީހުންގެ ފަރާތުން ފެތުރޭ ބައްޔެއްގެ ގޮތުން މީހުންގެ ތެރޭގައި ސިފަކުރެވި ނަސްލީ ތަފާތުކުރުންތައް ވެސް ދުނިޔޭގެ އެކި ކަންކޮޅުތަކުގައި ދަނީ ފެންނަމުންނެވެ. އެގޮތުން ލޯ ކުޑަ ނަސްލާއި ޗައިނާ އަށް ނިސްބަތް ވާ މީހުންނާއި މެދު ލާއިންސާނީ ކޮށް އަމަލުތައް ބަހައްޓާކަމުގެ ޝަކުވާތައް ވަނީ ގިނަވެފައެވެ.\nމެންޗެސްޓަރ ގެ ޔުނިވާސިޓީއެއްގައި ތައުލީމް ޙާސިލްކުރާ އޭޝިޔާ ރައްޔިތެއް ކަމަށްވާ ސޭމް ފަން ބުނިގޮތުގައި އޭނާއަކީ އުތުރު އޭޝިޔާއަށް ނިސްބަތްވާ މީހެއްކަމަށްވާތީ ގިނަ ފުރައްސާރަތަކަކާއި ކުރިމަތިލާންޖެހިފައިވެއެވެ. މީގެ ސަބަބުން މީހުންގެ ތެރެއަށް ނިކުމެ އުޅެން މިހާރު ޖެހިލުންވާކަމަށާއި މިފަދަ ނަސްލީ ތަފާތު ކުރުންތައް ހުއްޓުވަންޖެހޭކަމަށް ވެސް ސޭމް ބުނެފައިވެއެވެ.\nމީގެއިތުރުން ބައެއް ރިޕޯޓުތައް ބުނާގޮތުގައި ޗައިނާގެ އެކި ހިސާބުތަކުގައި ވެސް މި މައްސަލަވަނީ ވަރަށް ބޮޑުވެފައެވެ. މިހާތަނަށް ކޮރޯނާ ވައިރަސް އެންމެ ގިނައިން ފެނިފައިވަނީ ޗައިނާގެ ވުހާންއިން ކަމަށްވާއިރު މި ވަތަނީ ދެކޮޅުވެރިކަން އެންމެ ބޮޑަށް އަމާޒުވެފައިވާ އެއް ބަޔަކީ ވުހާންގެ ރައްޔިތުންނެވެ. ކޮރޯނާ ވައިރަސް ދުނިޔޭގެ ގިނަ ގައުމުތަކެއްގައި ހަލުވިކަމާއި އެކު ފެތުރިގެން އަންނައިރު މިހާތަނަށް 1000 ވުރެ ގިނަ މީހުން ވަނީ މިބަލީގައި މަރުވެފައެވެ.\nބަލި ހުއްޓަސް ފްލޫ ކްލިނިކަށް ނުދާތީ ކަންބޮޑުވުން\nއެއާރޕޯޓު ކްލަސްޓާއިން އިތުރު ބަޔަކު ފައްސި ވެއްޖެ. ޖުމުލަ އަދަދު 102 އަށް\nދޯންޏަށް އެރި މީހާ ބަރަހަނާކޮށް އަނިޔާކުރި މައްސަލަ ފުލުހުން ބަލަން ފަށަައިފި\nކޮވިޑް-19: އަލްޙަމްދުލިﷲ. ރާއްޖެއިން އިތުރު 40 މީހުން މިބަލިން ފަސޭހަވެއްޖެ